Mikkel Diskerud

Mikkel «Mix» Morgenstar Pålssønn Diskerud (født 2. oktober 1990) er en norsk og amerikansk fotballspiller som spiller for den kypriotiske klubben AC Omonia.

Han debuterte for seniorlaget til Stabæk i Tippeligaen i 2008, og ble seriemester med samme lag samme år. På landslagsnivå har han spilt både for Norges og USAs ungdomslandslag, i tillegg til det amerikanske A-landslaget.

Klubbkarriere 
Diskerud vokste opp på Frogner i Oslo og startet karrieren i , men ble tidlig oppdaget av  under en turnering i Oslo. Han ble hentet til deres G15-lag i 2005, og byttet lærested fra Oslo Handelsgymnasium (OHG) til Norges Toppidrettsgymnas (NTG) i 2007. I 2006 spilte han regelmessig for , i 2.divisjon. I 2008 hjalp han også klubbens juniorlag med å vinne G19-NM.

Han debuterte for A-laget som innbytter under første runde i senior-NM 2008 og mottok NFFs pokal for 2.-plass etter finaletapet mot . Under La Manga Cup i 2009, scoret han etter to minutter i sin første kamp det året han ble profesjonell spiller. Han kom også inn som innbytter under Superfinalen 2009 og vant mot , en uke før seriestart. Han startet åpningskampen på benken, men i den andre kampen mot , fikk han sin Eliteseriedebut for Stabæks A-lag. Han kom inn som innbytter ti minutter før full tid, og i det 84. minutt, utlignet han for Stabæk. Kampen endte 1–1. Ingen Stabæk-spillere har før scoret så raskt etter sin eliteseriedebut, og Diskerud slettet med dette den forrige rekorden som ble holdt av Martin Andresen.

9. august 2012 signerte Diskerud for .

Landslagskarriere 
Diskerud har amerikansk statsborgerskap, og kan derfor representere både Norge og USA. I april 2008 spilte han en turnering for det amerikanske U20-landslaget, hvor han hadde tre assists mot Nord-Irland. Allerede en måned senere spilte han for det norske U18-landslaget mot USA. I 2009 spilte han for det norske U19-landslaget. 
I juni 2009 spilte han igjen for det VM-klare, amerikanske U-20 laget mot Egypt i Alexandria. Han scoret kampens eneste mål, og fikk tittelen "Man of the Match" fra egyptisk TV (Nile Sports and Nile Tv). Han spilte sin første europacupkamp for klubblag 15. juli 2009 som 18-åring i 2. runde av Champions League for Stabæk mot Tirana i Albania. Deltok i U-20 VM i Egypt for USA i kampene mot Tyskland og Korea.
17. november 2010 spilte han sin første landskamp for USAs A-landslag i Nelson Mandela Challenge Cup i Cape Town Stadium mot Den sørafrikanske republikk, og spilte der frem den målgivende pasningen til kampens ene scoring av Juan Agudelo som med dette ble USAs, gjennom alle tider, yngste målscorer i en A-landskamp.

Referanser

Eksterne lenker 
 
 Portrettintervju på [Nettavisen.no]

Norske fotballspillere
Fotballspillere fra USA
Spillere i Fotball-VM 2014
Fotballspillere for Frigg Oslo FK
Fotballspillere for Stabæk Fotball
Fotballspillere for AA Gent
Fotballspillere for Rosenborg BK
Fotballspillere for New York City FC
Fotballspillere for IFK Göteborg
Fotballspillere for Manchester City FC
Fotballspillere for Ulsan Hyundai FC
Fotballspillere for Helsingborgs IF
Fotballspillere for Denizlispor
Fotballspillere for AC Omonia
Norske fotballspillere i Belgia
Norske fotballspillere i USA
Norske fotballspillere i Sverige
Norske fotballspillere i England
Norske fotballspillere i Sør-Korea
Norske fotballspillere i Tyrkia
Norske fotballspillere på Kypros
Nordmenn med opphav fra USA
Personer fra Oslo